Ο **Σταυρός των Ιπποτών του Σιδηρού Σταυρού** (συχνά και απλώς **Σταυρός των Ιπποτών**) (*γερμ*. *Ritterkreuz des Eisernen Kreuzes*, ή απλώς *Ritterkreuz*) ήταν ένα παράσημο της τάξης του Σιδηρού Σταυρού. Ο Σταυρός των Ιπποτών ήταν το υψηλότερο παράσημο της Ναζιστικής Γερμανίας, που απενέμετο για να αναγνωρίσει εξαιρετική γενναιότητα στο πεδίο της μάχης ή επιτυχημένη στρατιωτική ηγεσία κατά τον Β' Παγκόσμιο Πόλεμο. Απετέλεσε το δεύτερο υψηλότερο παράσημο της Ναζιστικής Γερμανίας, μετά τον Μεγάλο Σταυρό του Σιδηρού Σταυρού, ο οποίος (θεωρητικά) απενέμετο σε νικηφόρους στρατηγούς και απενεμήθη μόνο μία φορά κατά τον Δεύτερο Παγκόσμιο Πόλεμο, στον Χέρμαν Γκέρινγκ.

Κριτήρια απονομής
-----------------

Για να του απονεμηθεί ο Σταυρός των Ιπποτών, ένας στρατιώτης έπρεπε ήδη να είναι αποδέκτης του Σιδηρού Σταυρού Πρώτης Τάξεως του 1939, αν και σε σπάνιες περιπτώσεις ο Σιδηρούς Σταυρός Πρώτης Τάξεως απενέμετο συγχρόνως με τον Σταυρό των Ιπποτών. 
Διοικητές μονάδων μπορούσαν επίσης να λάβουν το παράσημο για τις εξαιρετικές επιδόσεις της μονάδας που διοικούσαν. Οι κυβερνήτες των υποβρυχίων (U-Boote) πληρούσαν τα κριτήρια απονομής του Σταυρού των Ιπποτών εάν βύθιζαν 100.000 τόννους εχθρικού φορτίου, ενώ οι πιλότοι της Λουφτβάφε εάν συγκέντρωναν 20 "πόντους" (1 πόντος αποκτάτο για κατάρριψη μονοκινητήριου αεροσκάφους, 2 για κατάρριψη ενός δικινητήριου αεροσκάφους και 3 για κατάρριψη τετρακινητήριου αεροσκάφους, με τους πόντους αυτούς να διπλασιάζονται στις νυχτερινές αποστολές. Το παράσημο απενεμήθη κατά τη διάρκεια του πολέμου, με τα κριτήρια να γίνονται σταδιακά αυστηρότερα όσο ο Πόλεμος προχωρούσε.

Βαθμίδες
--------

Ο Σταυρός των Ιπποτών του Σιδηρού Σταυρού χωριζόταν σε 5 τάξεις, χωρίς να υπολογίζεται αυτή του Μεγάλου Σταυρού των Ιπποτών:

### Σταυρός των Ιπποτών

**(*Ritterkreuz des Eisernen Kreuzes*)**

Ο Σταυρός των Ιπποτών του Σιδηρού Σταυρού βασίστηκε στο διάταγμα (**Reichsgesetzblatt I S. 1573**) της 1ης Σεπτεμβρίου 1939, *Verordnung über die Erneuerung des Eisernen Kreuzes* (Διάταγμα σχετικά με την ανανέωση του Σιδηρού Σταυρού). 



|  |  |
| --- | --- |
| **Verordnung über die Erneuerung des Eisernen Kreuzes** | **Διάταγμα σχετικά με την ανανέωση του Σιδηρού Σταυρού** |
| **Artikel 1** | **Άρθρο 1ο** |
| Das Eiserne Kreuz wird in folgender Abstufung und Reihenfolge verliehen:
Eiserne Kreuz 2. Klasse,
Eiserne Kreuz 1. Klasse,
Ritterkreuz des Eisernen Kreuzes,
Großkreuz des Eisernen Kreuzes. | Ο Σιδηρούς Σταυρός θα απονέμεται κατά τις ακόλουθες βαθμίδες και σειρά:
Σιδηρούς Σταυρός 2ας Τάξεως
Σιδηρούς Σταυρός 1ης Τάξεως
Σταυρός των Ιπποτών του Σιδηρού Σταυρού
Μεγάλος Σταυρός του Σιδηρού Σταυρού |
| **Artikel 2** | **Άρθρο 2ο** |
| Das Eiserne Kreuz wird ausschließlich für besondere Tapferkeit vor dem Feind und für hervorragende Verdienste in der Truppenführung verliehen. Die Verleihung einer höheren Klasse setzt den Besitz der vorangehenden Klasse voraus. | Ο Σιδηρούς Σταυρός απονέμεται ειδικά για ανδρεία κατά του εχθρού και για εξαιρετική διοίκηση στρατευμάτων. Η απονομή κάθε τάξης πρέπει να έπεται όλων των προηγουμένων τάξεων. |
| **Artikel 3** | **Άρθρο 3ο** |
| Die Verleihung des Großkreuzes behalte ich mir vor für überragende Taten, die den Verlauf des Krieges entscheidend beeinflussen. | Διατηρώ για τον εαυτό μου την ισχύ της απονομής του Μεγάλου Σταυρού του Σιδηρού Σταυρού, για μεγαλύτερες πράξεις οι οποίες έχουν αποφασιστική επιρροή στην πορεία του πολέμου. |
| **Artikel 4** | **Άρθρο 4ο** |
| Das Eiserne Kreuz 2. Klasse und das Eiserne Kreuz 1. Klasse gleichen in Größe und Ausführung den bisherigen mit der Abweichung, daß auf der Vorderseite das Hakenkreuz und die Jahreszahl 1939 angebracht sind. 
Die 2. Klasse wird an einem schwarz-weiß-roten Bande im Knopfloch oder an der Schnalle, die 1. Klasse ohne Band auf der linken Brustseite getragen. 
Das Ritterkreuz ist größer als das Eiserne Kreuz 2. Klasse. Es wird an einem schwarz-weiß-roten Bande am Halse getragen. 
Das Großkreuz ist etwa doppelt so groß wie das Eiserne Kreuz 2. Klasse. Es wird an einem breiteren schwarz-weiß-roten Bande am Halse getragen. | Ο 2ας και 1ης Τάξεως είναι του ίδιου μεγέθους και σχήματος με προηγούμενες εκδοχές, εξαιρουμένου του ότι οι μπροστινές πλευρές έχουν την σβάστικα και το έτος 1939. 
Ο 2ας Τάξεως φέρεται σε μαύρο- λευκο-κόκκινη κορδέλα στην κουμπότρυπα ή την πόρπη, ο 1ης Τάξεως χωρίς κορδέλα, στην αριστερή πλευρά του στήθους. 
Ο Σταυρός των Ιπποτών είναι μεγαλύτερος σε μέγεθος από τον Σιδηρούν Σταυρό Πρώτης Τάξεως και φέρεται γύρω απ' το λαιμό σε μαύρο- λευκο-κόκκινη κορδέλα.
Ο Μεγάλος Σταυρός έχει περίπου διπλάσιο μέγεθος από τον Σιδηρούν Σταυρό 1ης Τάξεως, με χρυσή αντί ασημένιας διακόσμησης και φέρεται γύρω απ' το λαιμό με πλατύτερη μαύρο-λευκο-κόκκινη κορδέλα. |
| **Artikel 5** | **Άρθρο 5ο** |
| Ist der Beliehene schon im Besitz einer oder beider Klassen des Eisernen Kreuzes des Weltkrieges, so erhält er an Stelle eines zweiten Kreuzes eine silberne Spange mit dem Hoheitszeichen und der Jahreszahl 1939 zu dem Eisernen Kreuz des Weltkrieges verliehen; die Spange wird beim Eisernen Kreuz 2. Klasse auf dem Bande getragen, beim Eisernen Kreuz 1. Klasse über dem Kreuz angesteckt. | Σε περίπτωση που ο αποδέκτης ήδη έχει μία ή δύο τάξεις του Σιδηρού Σταυρού από τον Παγκόσμιο Πόλεμο, τότε αντί ενός δευτέρου Σταυρού, απονέμεται μία ασημένια πόρπη στο Σιδηρούν Σταυρό του Παγκοσμίου Πολέμου, η οποία απεικονίζει το εθνικό έμβλημα κα την χρονολογία 1939˙ στην περίπτωση [του Σιδηρού Σταυρού] 2ας Τάξεως, η πόρπη φέρεται στην κορδέλα, στην περίπτωση 1ης Τάξεως πάνω από τον Σταυρό. |
| **Artikel 6** | **Άρθρο 6ο** |
| Der Beliehene erhält eine Besitzurkunde. | Ο αποδέκτης λαμβάνει ένα πιστοποιητικό απονομής. |
| **Artikel 7** | **Άρθρο 7ο** |
| Das Eiserne Kreuz verbleibt nach dem Ableben des Beliehenen als Erinnerungsstück den Hinterbliebenen. | Ο Σιδηρούς Σταυρός να φυλάγεται ως κειμήλιο από τους συγγενείς του αποδέκτη μετά τον θάνατό του. |
| **Artikel 8** | **Άρθρο 8ο** |
| Die Durchführungsbestimmungen erläßt der Chef des Oberkommandos der Wehrmacht im Einverständnis mit dem Staatsminister und Chef der Präsidialkanzlei. 
Berlin, den 1. September 1939. | Οι διαδικαστικές διατάξεις ανακοινώνονται από τον Ανώτατο Διοικητή των Ενόπλων Δυνάμεων σε συνεργασία με τον Υπουργό του Κράτους και Ηγέτη της Προεδρικής Καγκελαρίας.
Βερολίνο, 1η Σεπτεμβρίου 1939 |
| *Der Führer*Adolf Hitler | *Ο Φύρερ*Αδόλφος Χίτλερ |
| *Der Chef des Oberkommandos der Wehrmacht* Wilhelm Keitel | *Ο Ανώτατος διοικητής των Ενόπλων Δυνάμεων* Βίλχελμ Κάιτελ |
| *Der Reichsminister des Innern* Dr. Wilhelm Frick | *Ο Υπουργός Εσωτερικών*Δρ. Βίλχελμ Φρικ |
| *Der Staatsminister und Chef der Präsidialkanzlei des Führers und Reichskanzlers*Otto Meißner | *Ο Υπουργός του Κράτους και Ηγέτης της Προεδρικής Καγκελαρίας του Φύρερ και Καγκελαρίου του Ράιχ*Όττο Μάισνερ |

### Σταυρός των Ιπποτών με Φύλλα Δρυός

**(*mit Eichenlaub*)**

Βασισμένο στο διάταγμα (**Reichsgesetzblatt I S. 849**) της 3ης Ιουνίου 1940 προστιθεμένων των άρθρων 1 και 4.

|  |  |
| --- | --- |
| **Artikel 1** | **Άρθρο 1ο** |
| Ritterkreuz des Eisernen Kreuzes mit Eichenlaub, | Σταυρός των Ιπποτών με Φύλλα Δρυός |
| **Artikel 4** | **Άρθρο 4ο** |
| Das Eichenlaub zum Ritterkreuz des Eisernen Kreuzes besteht aus drei silbernen Eichenblättern, die auf der Bandspange aufliegen. | Τα Φύλλα Δρυός στον Σταυρό των Ιπποτών του Σιδηρού Σταυρού αποτελούνται από τρία ασημένια φύλλα δρυός, τοποθετημένα στην πόρπη της κορδέλας. |

### Σταυρός των Ιπποτών με Φύλλα Δρυός και Ξίφη

**(*mit Eichenlaub und Schwertern*)**

Βασισμένο στο διάταγμα (**Reichsgesetzblatt I S. 613**) της 28ης Σεπτεμβρίου 1941, πάλι με την προσθήκη των άρθρων 1 και 4:

  


|  |  |
| --- | --- |
| **Artikel 1** | **Άρθρο 1ο** |
| Ritterkreuz des Eisernen Kreuzes mit dem Eichenlaub mit Schwertern,
Ritterkreuz des Eisernen Kreuzes mit dem Eichenlaub mit Schwertern und Brillanten, | Σταυρός των Ιπποτών του Σιδηρού Σταυρού με Φύλλα Δρυός και Ξίφη
Σταυρός των Ιπποτών του Σιδηρού Σταυρού με Φύλλα Δρυός, Ξίφη και Διαμάντια |
| **Artikel 4** | **Article 4** |
| Das Eichenlaub mit Schwertern zeigt unter den drei silbernen Blättern zwei gekreuzte Schwerter.Bei dem Eichenlaub mit Schwertern und Brillanten sind die drei silbernen Blätter und die Schwertgriffe mit Brillanten besetzt. | Τα Φύλλα Δρυός και Ξίφη απεικονίζουν δύο σταυρωμένα ξίφη κάτω από τα τρία φύλλα δρυός.  Σε περίπτωση των Φύλλων Δρυός με Ξίφη και Διαμάντια τα τρία φύλλα δρυός και οι λαβές των ξιφών διακοσμούνται με Διαμάντια. |

### Σταυρός των Ιπποτών με Φύλλα Δρυός, Ξίφη και Διαμάντια

**(*mit Eichenlaub, Schwertern und Brillanten*)**

Και αυτό βασισμένο στο διάταγμα (**Reichsgesetzblatt I S. 613**) της 28ης Σεπτεμβρίου 1941 (βλέπε παραπάνω)

* Με Φύλλα Δρυός, Ξίφη και ΔιαμάντιαΜε Φύλλα Δρυός, Ξίφη και Διαμάντια

### Σταυρός των Ιπποτών με Χρυσά Φύλλα Δρυός, Ξίφη και Διαμάντια

**(*mit Goldenem Eichenlaub, Schwertern und Brillanten*)**

Βασισμένο στο διάταγμα (**Reichsgesetzblatt 1945 I S. 11**) της 29ης Δεκεμβρίου 1944 με την προσθήκη των άρθρων 1, 2 και 4. 

* Με Χρυσά Φύλλα Δρυός, Ξίφη και ΔιαμάντιαΜε Χρυσά Φύλλα Δρυός, Ξίφη και Διαμάντια


|  |  |
| --- | --- |
| **Artikel 1** | **Άρθρο 1ο** |
| Ritterkreuz des Eisernen Kreuzes mit dem Goldenen Eichenlaub mit Schwertern und Brillanten, | Σταυρός των Ιπποτών του Σιδηρού Σταυρού με Χρυσά Φύλλα Δρυός, Ξίφη και Διαμάντια |
| **Artikel 2** | **Άρθρο 2ο** |
| Das Ritterkreuz des Eisernen Kreuzes mit dem Goldenen Eichenlaub mit Schwertern und Brillanten wird nur zwölf mal verliehen, um höchstbewährte Einzelkämpfer, die mit allen Stufen des Ritterkreuzes des Eisernen Kreuzes ausgezeichnet sind, vor dem Deutschen Volke besonders zu ehren. | Ο Σταυρός των Ιπποτών του Σιδηρού Σταυρού με Χρυσά Φύλλα Δρυός, Ξίφη και Διαμάντια πρόκειται να απονεμηθεί δώδεκα μόνο φορές, για να τιμήσει στον Γερμανικό λαό τους πιο επιτυχημένους πολεμιστές, που έχουν λάβει όλες τις βαθμίδες του Σταυρού των Ιπποτών του Σιδηρού Σταυρού. |
| **Artikel 4** | **Άρθρο 4ο** |
| Bei dem Goldenen Eichenlaub mit Schwertern und Brillanten sind die drei Blätter und die Schwerter in Gold ausgeführt und wie bei dem silbernen Eichenlaub mit Brillanten besetzt. | Στην περίπτωση των Χρυσών Φύλλων Δρυός με Ξίφη και Διαμάντια, τα τρία φύλλα [δρυός] και τα ξίφη είναι φτιαγμένα από χρυσό και ομοίως διακοσμημένα με διαμάντια. |

Αποδέκτες
---------

Συνολικά, απονεμήθηκαν 7.318 Σταυροί των Ιπποτών, αλλά μόνο σε 882 απονεμήθηκαν Φύλλα Δρυός (μεταξύ αυτών υπήρχαν και 8 μη-Γερμανοί αποδέκτες)˙ 159 έλαβαν Φύλλα Δρυός και Ξίφη (συν μία τιμητική απονομή στον Ιάπωνα ναύαρχο Ισορόκου Γιαμαμότο). Μόνο 27 άνδρες έλαβαν τα Διαμάντια (3 στρατάρχες, 10 στρατηγοί, 3 συνταγματάρχες, 9 άσσοι της Αεροπορίας και 2 κυβερνήτες U-Boote)˙ Ο άσσος Χανς-Ούλριχ Ρούντελ ήταν ο μόνος που έλαβε τον Σταυρό των Ιπποτών του Σιδηρού Σταυρού με Χρυσά Φύλλα Δρυός, Ξίφη και Διαμάντια. 

Ανάμεσα στους 159 αποδεκτούς κατόχους του Σταυρού των Ιπποτών του Σιδηρού Σταυρού με Φύλλα Δρυός και Ξίφη βρίσκονται 13 των οποίων η διεμβολή των Ξιφών δεν πληρούσε τα τυπικά κριτήρια απονομής του Σιδηρού Σταυρού. 24 κάτοχοι των Φύλλων Δρυός δεν έχουν επαρκείς αποδείξεις για το ότι η απονομή τους ήταν δικαιολογημένη. Οι Όττο Βάιντλινγκερ, Γκύντερ-Έμπερχαρντ Βισλιτσένυ, Συλβέστερ Στάντλερ και Βίλχελμ Μπίτριχ έλαβαν τα Ξίφη από τον Obergruppenführer των SS Γιόζεφ Ντίτριχ, ο οποίος δεν είχε νομική εξουσιοδότηση να τα απονέμει. 

Ο Χέρμαν Φέγκελαϊν, ο οποίος είχε νυμφευθεί την αδερφή της ερωμένης του Χίτλερ Εύας Μπράουν, εκτελέστηκε τις τελευταίες μέρες του πολέμου για λιποταξία, αφού αποκαλύφθηκαν "ύποπτες" δραστηριότητές του για διαφυγή από το πολιορκημένο Βερολίνο και συνεργασία με τον Χάινριχ Χίμλερ, ο οποίος διαπραγματευόταν την παράδοση της Γερμανίας. Νομικά, κάτι τέτοιο του στερούσε το βαθμό και τις διακρίσεις του, συμπεριλαμβανομένου και του Σταυρού των Ιπποτών. Η εκτέλεση αυτή όμως μπορεί εν πολλοίς να θεωρηθεί παράνομη. Σύμφωνα με τις αναμνήσεις του υποστράτηγου των SS Βίλχελμ Μόνκε, ζητήθηκε από τον ίδιο και από άλλους τρεις αξιωματικούς να συστήσουν έκτακτο στρατοδικείο για τον Φέγκελαϊν, ωστόσο, ο τελευταίος φαίνεται ότι δεν είχε πλέον σώας τας φρένας και έτσι δεν μπορούσε να δικαστεί, σύμφωνα με τους στρατιωτικούς νόμους. Οι ναζί όμως ποτέ δε στέκονταν σε τέτοιου είδους τυπικότητες, πόσο μάλλον στο τέλος του πολέμου. 
Παρά τις παρακλήσεις της Εύας Μπράουν, ο Φέγκελαϊν παραδόθηκε στα χέρια του Γιόχαν Ράτενχουμπερ, ενός από τα μέλη του στρατοδικείου και αρχηγού του αποσπάσματος ασφαλείας της *Υπηρεσίας Ασφαλείας του Ράιχ* (Reichssicherheitsdienst) στο Καταφύγιο του Χίτλερ. Κανείς δεν τον ξαναείδε από τότε. Η επικρατέστερη άποψη ωστόσο είναι ότι ο άτυχος Φέγκελαϊν εκτελέστηκε λίγο αργότερα.
Ανάμεσα στους *Συνωμότες της 20ής Ιουλίου* (τους ανθρώπους που αποπειράθηκαν να δολοφονήσουν τον Χίτλερ στη Φωλιά του Λύκου το 1944, υπήρχαν και 13 κάτοχοι του Σταυρού των Ιπποτών, κάτι που μετά την εκτέλεσή τους νομικά θα τους στερούσε βαθμό και διακρίσεις.
711 κάτοχοι του Σταυρού των Ιπποτών υπηρέτησαν στη Μπούντεσβερ μετά τη λήξη του πολέμου, και μάλιστα 114 από αυτούς έφτασαν στο βαθμό του στρατηγού.
Κάποιοι οι οποίοι ισχυρίζονται ότι ειναι κάτοχοι του Σταυρού των Ιπποτών μπορεί να μην έλαβαν ποτέ πιστοποιητικό απονομής, πράγμα συνηθισμένο την τελευταία περίοδο του πολέμου, όπως ο ελεύθερος σκοπευτής Γιόζεφ "Ζεπ" Αλλερμπέργκερ.

### Απονομές ανά κλάδο υπηρεσίας

| ***Στρατός Ξηράς** (Heer)* | ***Λουφτβάφε*** | *Kriegsmarine* | *Waffen-SS* |
| --- | --- | --- | --- |
| 4,785 | 1,785 | 318 | 457 |

### Απονομές ανά βαθμό

#### Φύλλα Δρυός

| Βαθμός τη μέρα απονομής | *Heer* | *Waffen-SS* | *Kriegsmarine* | *Luftwaffe* | Ξένοι | Σύνολο |
| --- | --- | --- | --- | --- | --- | --- |
| *Generalfeldmarschall*   *(Στρατάρχης)* /*Großadmiral*  *(Μέγας Ναύαρχος)* | 6 |  | 1 | 1 | 3 | 11 |
| *Generaloberst*  *(Στρατηγός)* / *Generaladmiral*  *(Αρχιναύαρχος)* | 11 |  |  | 3 | 1 | 15 |
| *General der Infanterie* κλπ.  *(Στρατηγός Πεζικού κ.ο.κ.)* /  *Admiral* (Ναύαρχος) | 50 | 8 | 2 | 4 |  | 64 |
| *Generalleutnant* *(Αντιστράτηγος)* / *Vizeadmiral*  *(Αντιναύαρχος)* | 77 | 6 | 1 | 5 | 2 | 91 |
| *Generalmajor*  *(Υποστράτηγος)* / *Konteradmiral*  *(Υποναύαρχος)* | 43 | 9 | 1 | 5 | 1 | 59 |
| *Oberst*  *(Συνταγματάρχης)*/ *Kapitän zur See*  *(Πλοίαρχος)* | 78 | 12 | 5 | 8 |  | 103 |
| *Oberstleutnant*  *(Αντισυνταγματάρχης)* / *Fregattenkapitän*  *(Αντιπλοίαρχος)* | 47 | 19 | 3 | 19 |  | 88 |
| *Major*  *(Ταγματάρχης)* / *Korvettenkapitän*  *(Πλωτάρχης)* | 73 | 9 | 11 | 53 | 1 | 147 |
| *Hauptmann*  *(Λοχαγός)* / *Kapitänleutnant*  *(Υποπλοίαρχος)* | 68 | 6 | 24 | 76 |  | 174 |
| *Oberleutnant*  *(Υπολοχαγός)* / *Oberleutnant zur See*  *(Ανθυποπλοίαρχος)* | 19 | 4 | 5 | 40 |  | 68 |
| *Leutnant*  *(Ανθυπολοχαγός)* / *Leutnant zur See*  *(Σημαιοφόρος)* | 11 | 1 |  | 21 |  | 33 |
| *Stabsfeldwebel*  *(Αρχιλοχίας)* / *Stabswachtmeister* | 1 |  |  |  |  | 1 |
| *Oberfeldwebel*  *(Επιλοχίας)* / *Oberwachtmeister* | 17 |  |  | 7 |  | 24 |
|  *Feldwebel*  *(Λοχίας)* / *Wachtmeister* | 5 |  |  | 4 |  | 9 |
| *Unteroffizier*  *(Δεκανέας)* / *Oberjäger* | 3 |  |  |  |  | 3 |
| Σύνολο | 509 | 74 | 53 | 246 | 8 | 890 |

#### Ξίφη

| Βαθμός τη μέρα απονομής | *Heer* | *Waffen-SS* | *Kriegsmarine* | *Luftwaffe* | Ξένοι | Σύνολο |
| --- | --- | --- | --- | --- | --- | --- |
| *Generalfeldmarschall* / *Großadmiral* | 4 |  |  | 1 | 1 | 6 |
| *Generaloberst* / *Generaladmiral* | 8 | 1 |  | 1 |  | 10 |
| *General der Infanterie* etc. / Admiral | 21 | 4 |  | 1 |  | 26 |
| *Generalleutnant* / *Vizeadmiral* | 13 | 3 |  | 2 |  | 18 |
| *Generalmajor* / *Konteradmiral* | 12 | 4 |  |  |  | 16 |
| *Oberst* / *Kapitän zur See* | 7 | 6 |  | 7 |  | 20 |
| *Oberstleutnant* / *Fregattenkapitän* | 8 | 4 |  | 6 |  | 18 |
| Major / *Korvettenkapitän* | 3 | 1 | 1 | 13 |  | 18 |
| *Hauptmann* / *Kapitänleutnant* | 1 |  | 4 | 15 |  | 20 |
| *Oberleutnant* / *Oberleutnant zur See* |  | 1 |  | 5 |  | 6 |
| *Leutnant* / *Leutnant zur See* |  |  |  | 1 |  | 1 |
| *Oberfeldwebel* / *Oberwachtmeister* |  |  |  | 1 |  | 1 |
| Σύνολο | 77 | 24 | 5 | 53 | 1 | 160 |

#### Διαμάντια

| Βαθμός τη μέρα απονομής | *Heer* | *Waffen-SS* | *Kriegsmarine* | *Luftwaffe* | Ξένοι | Σύνολο |
| --- | --- | --- | --- | --- | --- | --- |
| *Generalfeldmarschall* / *Großadmiral* | 2 |  |  | 1 |  | 3 |
| *Generaloberst* / *Generaladmiral* | 1 | 1 |  |  |  | 2 |
| *General der Infanterie* etc. / Admiral | 4 |  |  |  |  | 4 |
| *Generalleutnant* / *Vizeadmiral* | 1 | 1 |  | 1 |  | 3 |
| *Generalmajor* / *Konteradmiral* | 1 |  |  |  |  | 1 |
| *Oberst* / *Kapitän zur See* | 2 |  |  | 2 |  | 4 |
| *Oberstleutnant* / *Fregattenkapitän* |  |  |  | 1 |  | 1 |
| Major / *Korvettenkapitän* |  |  | 2 | 2 |  | 4 |
| *Hauptmann* / *Kapitänleutnant* |  |  |  | 2 |  | 2 |
| *Oberleutnant* / *Oberleutnant zur See* |  |  |  | 3 |  | 3 |
| Σύνολο | 11 | 2 | 2 | 12 |  | 27 |

### Ανύπαρκτοι κάτοχοι

Μετά το τέλος του Β' Παγκοσμίου Πολέμου, πολλοί είναι αυτοί που ισχυρίστηκαν ότι είναι κάτοχοι του Σταυρού των Ιπποτών που δεν είχαν αναγνωριστεί ποτέ. Η πλειοψηφία τους δεν διαθέτει καμία απόδειξη για να επαληθεύσει τον ισχυρισμό αυτό και έτσι στερούνται το δικαίωμα να θεωρούνται "νόμιμοι κάτοχοι". Υπάρχουν δύο περιπτώσεις όπου υπάρχει απονομή αλλά όχι αποδέκτης. Αυτοί είναι ο **Γκύντερ Νόβακ** (Günther Nowak) και ο **Χάινριχ Σέρχορν**.

#### Γκύντερ Νόβακ

Ο Γκύντερ Νόβακ, μέλος (*Hitlerjunge*) της Χιτλερικής Νεολαίας, έλαβε το Σταυρό των Ιπποτών στις 14 Φεβρουαρίου 1945 για την καταστροφή 11 σοβιετικών αρμάτων στον Χίντεμπουργκ της Άνω Σιλεσίας. Πάντοτε πιστευόταν ότι ο Νόβακ ήταν ο νεότερος σε ηλικία κάτοχος του Σταυρού των Ιπποτών, αλλά υπήρχε μία μικρή λεπτομέρεια: ο "Γκύντερ Νόβακ" δεν υπήρξε ποτέ. Ήταν το αποκύημα της φαντασίας ενός λιποτάκτη διοικητή της ελλιπώς εκπαιδευμένης, εξοπλισμένης και γενικά αυτοκτονικής *Volkssturm* *(Λαϊκής Θύελλας)*, ονόματι Ζαχς (Sachs). Ο διοικητής αυτός συνελήφθη και ισχυρίστηκε ότι μετά τη υποχώρηση της Βέρμαχτ από την περιοχή κατέστρεψε 5 εχθρικά τεθωρακισμένα μόνος του. Εξαιτίας αυτού, διατάχθηκε να παρουσιαστεί σε έναν Γκαουλάιτερ (Διοικητή Επαρχίας). Δεδομένου του ότι εκείνη την περίοδο πρακτικά οποιοσδήποτε μπορούσε να απαγχονιστεί ακόμα και αν δυσανασχετούσε για εντολές διοικητών, πόσο μάλλον για λιποταξία, ο Νόβακ εφηύρε την ιστορία αυτή για να μειώσει το "κατόρθωμά" του. Κατά έναν κωμικό τρόπο, η ανάλογη αναφορά εστάλη στον Ραιχσλάιτερ (Reichsleiter) Μάρτιν Μπόρμαν, ο οποίος εντυπωσιάστηκε και απένειμε τον Χρυσό Γερμανικό Σταυρό στον Ζαχς και τον Σταυρό των Ιπποτών στον ανύπαρκτο Νόβακ.

### Ένωση των Κατόχων του Σταυρού των Ιπποτών

Η Ένωση των Κατόχων του Σταυρού των Ιπποτών (AKCR) (*γερμ. Ordensgemeinschaft der Ritterkreuzträger des Eisernen Kreuzes e.V. (OdR)'*) είναι μία ένωση παρασημοφορημένων βετεράνων της πρώτης γραμμής των δύο Παγκοσμίων Πολέμων. Η Ένωση ιδρύθηκε το 1955 στην Κολονία. Ο Στρατηγός Άλφρεντ Κέλλερ (Alfred Keller), Ιππότης της Τάξης του ανώτατου *Pour le Merite* (του Α' Παγκοσμίου Πολέμου) και κάτοχος του Σταυρού των Ιπποτών του Σιδηρού Σταυρού, κάλεσε τους κατόχους των ανώτατων στρατιωτικών διακρίσεων για ανδρεία προκειμένου να οργανώσει μία παραδοσιακή ένωση. Αργότερα, συμπεριλήφθηκαν οι κάτοχοι του Πρωσικού Χρυσού Σταυρού Στρατιωτικής Τιμής. Το AKCR κάνει λόγο για συνολική απονομή 7.318 Σταυρών των Ιπποτών, 882 Φύλλων Δρυός, 159 Ξιφών, 27 Διαμαντιών, 1 Χρυσών Φύλλων Δρυός και 1 Μεγάλου Σταυρού του Σιδηρού Σταυρού για όλους τους κλάδους της Βέρμαχτ και των Waffen-SS.

Νόμος περί Τίτλων, Τάξεων και Τιμητικών Σημάτων
-----------------------------------------------

Σταυρός των Ιπποτών του Σιδηρού Σταυρού του 1957 με Φύλλα Δρυός και Ξίφη
Ο γερμανικός *Νόμος περί Τίτλων, Τάξεων και Τιμητικών Σημάτων* (*γερμ. Gesetz über Titel, Orden und Ehrenzeichen*) **(BGBl. I S. 334)**  ρυθμίζει την δυνατότητα κάποιου κατόχου να φέρει το Σταυρό των Ιπποτών στη μεταπολεμική Γερμανία. Ο λόγος της ψήφισης του νόμου είναι το ότι ο γερμανικός νόμος απαγορεύει αυστηρότατα την σβάστικα, και έτσι στις 26 Ιουλίου 1957 η κυβέρνηση της Δυτικής Γερμανίας όρισε την αντικατάσταση των Σταυρών των Ιπποτών με παρόμοιους του 1813, 1870 και 1914, οι οποίοι όμως είχαν ένα κλαδί βελανιδιάς στη θέση της σβάστικας και θα μπορούσαν να φέρονται από αυτούς στους οποίους ο Σταυρός των Ιπποτών είχε απονεμηθεί κατά τον Β' Παγκόσμιο Πόλεμο.

Στη στρατιωτική αργκό
---------------------

Στη στρατιωτική αργκό του γερμανικού στρατού, ο Σταυρός των Ιπποτών αναφέρεται συνήθως σαν *Blechkrawatte* (τενεκεδένια γραβάτα). Οι στρατιώτες που διψούν για δόξα λένε ότι έχουν "εξάνθημα στο λαιμό", "φαγούρα στο λαιμό" ή "πονόλαιμο". Η φράση *Ritterkreuz-Auftrag* (Αποστολή του Σταυρού των Ιπποτών) χρησιμοποιείται για να περιγράψει μία αγγαρεία ή δυσάρεστο καθήκον, αλλά και μία κατάσταση στην οποία δεν υπάρχει πιθανότητα νίκης.

Σημειώσεις
----------

* **^**  Ο Μέγας Ναύαρχος (*Großadmiral*) Καρλ Ντένιτς διέταξε την παύση κάθε απονομής και προαγωγής από τις 11 Μαΐου 1945 (*Διάταγμα του Ντένιτς*). Συνεπώς, ο τελευταίος Σταυρός των Ιπποτών απενεμήθη στον έφεδρο *Oberleutnant zur See* (Ανθυποπλοίαρχο) Γκέοργκ-Βόλφγκανγκ Φέλλερ στις 17 Ιουνίου 1945 και πρέπει να θεωρείται μία *de facto* αλλά όχι *de jure* απονομή.

Παραπομπές
----------

1. ↑  @ALEX Österreichische Nationalbibliothek Reichsgesetzblatt Teil I S. 1573; 1 September 1939
2. ↑  @ALEX Österreichische Nationalbibliothek Reichsgesetzblatt Teil I S. 849; 3 June 1940
3. 1 2  @ALEX Österreichische Nationalbibliothek Reichsgesetzblatt Teil I S. 613; 28 September 1941
4. ↑  @ALEX Österreichische Nationalbibliothek Reichsgesetzblatt 1945 I S. 11; 29 December 1944
5. ↑  O'Donnell, James P. (2001). *The Bunker*. New York: Da Capo Press. σελίδες 182-183. ISBN 0-306-80958-3.
6. ↑  German Ministry of Defence (BMVg) on the Iron Cross.
7. 1 2  Fellgiebel 2000, p. 511.
8. ↑  Association of Knight's Cross Recipients
9. ↑  BGBl. I S. 334 @ Bundesministerium der Justiz
10. ↑  Fellgiebel 2000, p. 4.

Βιβλιογραφία
------------

* Berger, Florian (2006). *Mit Eichenlaub und Schwertern. Die höchstdekorierten Soldaten des Zweiten Weltkrieges*. Selbstverlag Florian Berger.
* Fellgiebel, Walther-Peer (2000). *Die Träger des Ritterkreuzes des Eisernen Kreuzes 1939-1945*. Podzun-Pallas.
* Fraschka, Günter (2002). *Mit Schwertern und Brillanten. Die Träger der höchsten deutschen Tapferkeitsauszeichnung*. Universitas
* MacLean, French L. (2007). *Luftwaffe Efficiency & Promotion Reports For The Knight's Cross Winners*
* Maerz, Dietrich (2007). *The Knights Cross of the Iron Cross*. B&D Publishing LLC. ISBN 978-0-9797969-0-6

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σταυρός των Ιπποτών του Σιδηρού Σταυρού** |

* *Ο Σταυρός των Ιπποτών του Σιδηρού Σταυρού Ritterkreuz des Eisernes Kreuzes / Knight's Cross of the Iron Cross* από τον ιστοχώρο Feldgrau.com (Αγγλικά)
* *Ritterkreuz des Eisernen Kreuzes* από τον ιστοχώρο Lexicon der Wehrmacht (Γερμανικά)